גאליס

עונה 1

פרקים 1–60 (60 פרקים)

יונתן מיטרני מגיע עם חבריו דני וליעם מבית האומנה למחנה הקיץ "גאליס". "תורם אלמוני" עומד מאחורי שליחתם למחנה ובמהלך הסדרה מתבררת זהותו. הסיבה האמיתית להבאתו של יונתן אל המחנה היא מציאת "לוחות הגורל". מבלי שהוא יודע שסיימון רוצה להשיג את לוחות הגורל לעצמו. בעונה יולי מגיעה עם אחותה החורגת רונה אליה יולי מתנהגת כמשרתת. יולי רוצה להשיג את הקמפיין ולשם כך מנצלת את דורי. לבסוף דורי מגלה את האמת ונפרד מיולי. בזמן שיולי בקמפיין דורי ורונה מתאהבים, יולי חוזרת למחנה וסוחטת את רונה שאם היא תהיה חברה של דורי היא תגרום לעזיבתו מהמחנה בעקבות מחלה שיש לו. לבסוף יולי מודה על השקרים שלה ורונה ודורי הופכים לבני זוג. דני ויונתן נפרדים ויונתן נהיה בן הזוג של נינה, בסוף העונה, מזימותיו של סיימון נחשפות, דני ויונתן חוזרים, ארי ויונתן משיגים את לוחות הגורל וארי מגלה מיהו - אביו של יונתן.

עונות 2–3

פרקים 61–116 (56 פרקים)

הקיץ השני במחנה נפתח, ויונתן מגלה על העיר האבודה - "גאליסיה" ומגלה שרק הוא יכול להציל את העיר ואנשיה משלטונה של זארדה ולהחזיר לחיים את כל האנשים שזארדה הקפיאה. כדי לא לאבד את שלטונה על העיר שולחת זרדה את בנה אדוארד ("אדי"), שמתחזה לחניך בשם ברק האניס בעזרתם של דני ויונתן, לסכל את סיכויו של יונתן להגיע אל העיר האבודה. עם הזמן אדי מתאהב בדני והופך לבן זוגה עד שהיא מגלה שהוא בעצם הנסיך אדוארד, ונפרדת ממנו. דורי, שרוצה להתקבל לקבוצת מכבי בכדורסל, אך לא יכול מבלי להשיג ציון טוב בפיזיקה, עושה הסכם עם הוגו. הוגו יעשה את מבחן הקיץ בפיזיקה במקומו, ודורי יהיה בן זוגה של דפני, כדי שעדי לא תסתיר את הזוגיות עם הוגו. התוכנית מצליחה בהתחלה, ובהמשך דורי מתאהב בדפני ונהיה בן זוגה מרצון, אך לבסוף דפני ועדי מגלות על התוכנית בטעות ונפרדות מדורי והוגו. בסוף העונה השנייה מגלה יונתן את אימו קפואה בגאליסיה ומחליט לעשות הכל על מנת להציל אותה ולהחזיר אותה ואת שאר התושבים לחיים.
בעונה השלישית מגלה יונתן שאם הוא יפעיל את היהלום ללא מגן גאליסיה, הוא יקפא בעיר האבודה. גאיה אחות של וולקן מגיעה למחנה ולאחר מכן היא ויונתן הופכים לבני זוג. זארדה מציעה לגאיה לבגוד ביונתן כדי שהיא תחזיר את וולקן לחיים, גאיה מסכימה אך לבסוף יונתן מגלה הכל ונפרד ממנה. דני הופכת לנסיכת גאליסיה, במטרה לבדוק אם יש משהו שיכול להציל את יונתן מהגורל שמחכה לו בעיר האבודה. בעונה דורי עושה את מבחן הבגרות שלו בפיזיקה. דפני רוצה להכשיל את דורי, כדי לנקום בו על מה שעשה לה, והיא נהיית בת זוגו כחלק מהתוכנית. לבסוף היא מוותרת על ההחלטה, אך דורי מגלה זאת והם נפרדים. רונה, שחוזרת לגאליס לתקופה קצרה, נהיית בת זוגו של דורי. לבסוף, רונה מכשילה את דורי, כי היא רוצה שיטוס איתה חזרה ללונדון. כולם חושבים שדפני הכשילה אותו. בסוף העונה, יונתן יותר להציל את העיר האבודה, אך נתקל בבעיות. זארדה מאיימת שתהרוג את ארי, אביו של יונתן, אם לא ייתן לה את המגן. יונתן נותן לה את המגן והיא הורסת אותו, ומקפיאה את ארי. יונתן נחוש להציל את העיר, גם במחיר של קפיאה, אך לפני זה מדבר עם דני והם חוזרים להיות בני זוג. יונתן מפעיל את היהלום וקופא. כל הפסלים התעוררו, העיר ניצלת, ארי ורות, אימו של יונתן, חוזרים למחנה. הם מגלים לדני שהוא קפא, והיא בוכה עליו.

עונות 4–5

פרקים 117–166 (50 פרקים)

הקיץ השלישי נפתח, ולמחנה מצטרף צוות חדש, "טורינו". כבר בפרק הראשון מתגלה כי יונתן חי באיבוד זיכרון, וחי עם רפאל ואנה שמתחזים למשפחתו. דני ודורי יוצאים לחפש את יונתן, ולאחר שמצאו אותו, יוצאים לחפש את "מעיין הנשמות". בהמשך העונה נינה מצטרפת למחנה, שלמעשה זאת אנה במסכה. במהלך העונה מראים את העבר של החניכים החדשים. ארז, שכועס על אודי, סוחט אותו על התאונה כדי לגרום למאיה לשנוא את אודי ולאהוב אותו. הוגו וגילי יוצאים לחפש את האמזונה כחולת החזה, ציפור שגילי שחררה. במהלך העונה קורים דברים לא צפויים, בסוף העונה, סודות נחשפים. גילי חולה במחלה ונשאר לה חצי שנה לחיות, מתגלה כי ארז הוא זה שדרס את דנה ולא אודי, ליעם מגלה שרותם משקרת ושהיא ויולי מכירות מבית ספר ולא מהמחנה, טיראן הוא זה שרוצה להעיר את 400 הלוחמים האכזריים בהיסטוריה בעזרת מעיין הנשמות וחוטף את רפאל ואנה, דני נפרדת מיונתן כאשר הוא רוצה לחזור להרפתקאות, ונהיית חברה של דורי.
העונה החמישית נפתחת בסצנה מלפני שבעה חודשים, הרגע בו יונתן משתחרר מהעיר האבודה על ידי שיקוי ממעיין הנשמות, שהשני העיר את טולה, לוחמת עתיקה. מיקה מחליטה לשבור את השגרה ומחליפה בין הקבוצות את החניכים והופכים לצוות 1 ו-2 אך הסיפורים במחנה מהעונה הקודמת ממשיכים ומתגברים. יונתן יוצא לחיפוש יחד עם דני, דורי ואנה שמצטרפת לאחר מות אביה אחר מעיין הנשמות, כדי להשמיד את הייעוד של יונתן, כפי שאמרה לו סיגריט. הוגו מארגן מאחורי גבה של גילי סרט המבוסס על חייה כדי לזכות בתרופה, ובהתחלה אכן מצליח אך בסוף מילי לא נותנת לה את התרופה והם יוצאים למבצע כדי להשיג אותה, ומצליחים בכך. בזמן שמאיה גויסה על ידי רשף לשוטרת סמויה, מתוודה אודי על כך שהוא דרס את דנה, ומאוחר יותר מנסה אודי בזמן שכלוא יחד עם מאיה שמאמינה לו, למצוא הוכחות שארז הוא זה שדרס את דנה, ליעם מצטרף לרותם שרוצה לנקום ביולי, אך הוא שיקר לה כדי לגלות מה היא זוממת נגד יולי כדי להציל אותה, שלבסוף בתצוגה רותם ודניאל חוזרים ורותם מבטלת הכל ויולי מתקבלת לבית ספר לאופנה של דורין פרייבורג. יונתן מצליח להשמיד את המעיין, ובגידתו של דורי נחשפת. טיראן נורה ונהרג בידי רשף, ודורי לא מעיר את אחיו כי בעת שהבקבוקון היה עליו וטיראן ירה בו, מי המעיין הצילו את חייו. לבסוף, ארז מודה בנהיגה בתאונה ואודי משתחרר מהכלא. דני טסה לעבוד בבית הארחה במקסיקו כדי להתנתק מיונתן, אך הוא מגלה שהיא כוח הייעוד שלו ובכל זאת מחפש אותה, מוצא אותה לאחר חצי שנה, והם חוזרים להיות ביחד.

עונות 6–7

פרקים 167–213 (47 פרקים)

העונה מתחילה כאשר ליעם בכלא במקסיקו. במהלך חקירתו ליעם מספר את כל סיפורו מהרגע שהגיע למקסיקו. הוא מסכם עם דני ויונתן על תוכנית בריחה והם בורחים ביחד עם דוד, ישראלי שליעם פגש בכלא. במקביל, יולי שהפכה למדריכה מתכוננת לקראת תחילת המחנה. השנה היא שנתם האחרונה של החניכים במחנה ולכן מתאחד צוות אולימפוס המקורי לשנה האחרונה. הם יתחרו במחנה המתחרה ביער גאליס, מחנה עתידים, שהקים המדריך לשעבר בגאליס, רועי. עדי חוזרת למחנה ומנסה לחזור להוגו. דני ויונתן נלחמים בנבל חדש, ספקטור, שרוצה להשתלט על העולם בעזרת ספר הבריאה-ספר שכל מה שנכתב בו הופך למציאות. שרון אומרת לליעם ויולי שהיא ורועי נפרדו, ובהמשך היא מתאהבת שוב בליעם והם הופכים לבני זוג אבל מסתבר ששרון ורועי בכלל לא נפרדו ושניהם רוצים להרוס את גאליס. עדי רוצה לחזור להוגו אבל הוא לא מעוניין בקשר עמה. אדם מנסה להחזיר אותם להיות שוב ביחד ולאט לאט עדי ואדם מתקרבים והיא נשארת עם הוגו חברים. יונתן וניקה מגלים שיש שני מיועדים אחד שיציל את העולם ואחד שיחריב אותו, הוא בטוח שהוא המיועד המואר ודני המיועדת האפלה. הוא לא מוכן להודות בזה שדני המיועדת המוארת ועקב כך ונשאר לבד לחפש את הספר. בסוף העונה יונתן מוצא את ספר הבריאה. מתגלה כי אחיו של מורטון הוא סרחיו, ראש כנופיית הדמעות בכלא במקסיקו שהגיע לכלא בכדי לשמור על הנוצה אך מתברר כי סרחיו מת מפני שדוד הרעיל אותו וגנב לו את הנוצה. מתברר כי דוד הוא המיועד האפל ויונתן הוא המיועד המואר. דוד לא באמת צלע כל הזמן הזה, אלא העמיד פנים כי הוא צולע ולאחר שגנב את הנוצה מסרחיו החביא אותה בנעלו.
העונה השביעית נפתחת כאשר מובא הרקע של דוד וסיפור הפיכתו למיועד האפל. לפני שנתיים, בעוד יונתן היה קפוא בגאליסיה, העולם היה זקוק למיועד. דוד, אשר היה נכה ברגלו ובעקבות זאת צלע, מצא את עצמו דחוי מבחינה חברתית, כאשר חבריו לכיתה צחקו עליו, החרימו עליו, העליבו אותו וחיקו אותו. דוד התפרק מכך, וכשחשב שאין תקווה, פגש את זרדה, שליטת "גאליסיה" לשעבר, שאיבדה אותה לאחר שיונתן הפעיל בה את היהלום ושאב ממנה את כל כוחה, נראתה זקנה ביותר, אשר את גופה עטפו בגדים פשוטים ועניים. בתום השיחה שלהם, ריפאה זרדה את דוד מנכותו על ידי המניפה שלה, והעניקה לו את כוח הייעוד. השניים, יחד עם ארמונד, הסגן של ספקטור לכאורה ואחיו הבכור של דוד, רקמו תוכנית שמטרתה לכסות את הארץ בכיפת זכוכית, וזאת על מנת שיבקשו מדוד אוויר לנשימה בתשלום, כדי לנקום בבני כיתתו על שהציקו לו והתעללו בו, וגם תחזיר לזרדה את כס המלכות בגאליסיה. כשיונתן גילה על היות דוד המיועד האפל, סיפר על כך לדני וליעם אך הם לא האמינו לו. כדי להשיב את אמונה של דני בו ולמנוע מדוד לממש את תוכניתו, החליט לסלוח לניקה, שבגדה בו, ויחד הם שיתפו פעולה, כשבאמצע מצטרפים אליהם ליאון וספקטור, שהתחרטו על מעשיהם, וקיבלו את ההתנצלות של ניקה, ויחד הם מנסים למצוא דרכים לקחת מדוד את הספר.
הם נפגשו עם סשה, אחיו של גרגורי ומדען גאון ומהולל, שהמציא מכונת זמן, שיכולה לחזור בזמן 23 שנים אחורה ואותה מפעיל הגביש.
דוד, ארמונד וזרדה, חשבו אף הם על דרכים מתוחכמות שבאמצעותן דוד ישמור על מעמדו ועל ספר הבריאה. דוד, שהתמקם בבונקר של גרגורי למשך מספר ימים, ונעלם מהמחנה, וכך דני וליעם לא ידעו היכן הסתתר, החליט לחזור למחנה כדי לגרום לדני לחשוב שיונתן המיועד האפל ובכך לאבד את אמונו בו. דני האמינה לו והבינה לפי דבריו שכל עוד יש שני מיועדים לאף אחד מהם לא תהיה אפשרות לכתוב בספר וקלטה כי יונתן מנסה להרוג אותה והבינה שכך עליה לעשות. היא גרמה ליונתן להאמין שהיא בצד שלו כדי שלא יחשוד בדבר, וניסתה לדחוף אותו מהמצוק ולהרוג אותו, אך ברגע האמת התחרטה, וכאשר מכונת הזמן של סשה יצאה לפועל, אישרה לדוד לחזור בזמן ולחבל בפגישה של ארי ורות, הוריו של יונתן, כדי לגרום לכך שיונתן לא יוולד.
דוד הביא את רות, שבהתחלה לא האמינה לכך שיונתן אכן בנה אך אחר כך השתכנעה, דוד הביא אותה מהעבר להווה וחטף אותה, אך לבסוף דני הבינה שדוד המיועד האפל, לאחר שקלטה כי רצה לרצוח אותה, מאחר שכאשר ניסה לנשק אותה ולהתחיל איתה, סירבה לו מפני שהיא עדיין אוהבת את יונתן, לבסוף מוציאה דני את יונתן מהבור מנשקת אותו, ושבה להיות בת הזוג של יונתן, אמרה ליונתן ורות, לחזור להווה כדי להשלים את פגישת ההיכרות בינה לבין ארי והרעילה את דוד. ניקה ומורטון, שהשתחרר מהכלא בשבט וסלח לניקה על שהפלילה אותו, הרגו את ארמונד, שירה במכונת הזמן, זרדה נכלאת בכלא "גאליסיה" ויונתן נתקע בעבר. בסוף הסדרה יונתן מצליח לחזור מהעבר בזכות המורה של רות שהותירה לה מתנה, הגלגול הקודם של דני, ויונתן מציע לדני נישואים והיא מסכימה.
עדי, שהתאהבה באדם, בלי לדעת שלא הוא עומד מאחורי סיפור הצלחת המערכונים וכתיבת המכתב המרגש, רצתה שיספר להוגו על הזוגיות ביניהם, אך אדם, שלא רצה שתגלה את האמת ותעזוב אותו, החליט לסכסך ביניהם. לאור אהדת המעריצים את המערכונים המצחיקים, מציע דורון שראוזינגר לעדי ואדם, לפרסם מערכונים שיוצגו בתוכנית "הפרעת קשב" בערוץ הילדים, אך אדם, שלא מוכשר בכתיבת מערכונים, גנב את יומנו של הוגו והעתיק ממנו. עדי, שרוצה להתפרסם ולשנות תדמית, וכמו כן להוכיח לכל האנשים שכינו אותה בשמות גנאי וזלזלו בה, משכנעת את אדם להיענות בחיוב ולהשתתף בתוכניתו. במהלך העונה, עברה מהפך במראה החיצוני, והתנהגה לכולם, ובמיוחד להוגו בשחצנות ובהתנשאות, אך באמצע העונה מגלה כי הוגו כתב את המערכונים, ונפרדה מאדם, אך בכל זאת המשיכה להיות בת הזוג של אדם ולשחק עמו את המערכונים כדי להמשיך להצטייר בעיני המעריצים כמפורסמת. בספיישל סוף הקיץ, שיכריע את עתידה בערוץ כמנחה, התנצלה בפני הוגו על מעשיה והביעה את חרטה בפני כל הצופים. בסוף הסדרה, אדם מתוודה בפני החניכים ובמיוחד מהוגו על כל שקריו, והם סולחים לו, והוגו ועדי חוזרים להיות זוג.
יולי, שראתה את שרון ורועי מתנשקים, צילמה אותם, וניסתה להראות לליעם כדי להוכיח לו את בגידתה של שרון בו, אך התמונה נמחקה, ניסתה לגייס את רונה ודורי לצורך בירור התכנונים של שרון, אך היא נכשלה במשימתה לקנות את אמונם, אך קובי, אביו של ליעם, שתחילה חשב ששיקרה לאחר שהופלל על ידה בגניבת הכסף ועתידו כמעט היה בכלא, בסוף האמין לה וסייע לה בתוכנית חשיפת התוכנית שלהם, כאשר השניים הבינו כי מטרתם היא לסגור את מחנה "גאליס", אולם שרון ורועי עלו על ניסיונם להפיל אותם, והפלילו את קובי בפריצה וגניבה והכניסו אותו לכלא. כאשר דורי והוגו גילו כי שרון היא העומדת מאחורי הצילום וההפצה של תמונת העירום של רונה, הבינו כי יולי דיברה אמת, והחליטו לשתף פעולה עמה בניסיון להוכיח כי שרון בוגדת במחנה ופועלת למען סגירתו, וגם כדי להביא לחזרתם של הזוגות- יולי וליעם, דורי ורונה. לבסוף, ליעם ורונה גילו הוכחה שלפיה שרון צילמה את רונה ללא חולצה, וחברו ליולי, דורי והוגו במטרה למנוע את סגירת המחנה, על ידי כך ששרון תחשוב שדורי פצוע ברגלו בזכות ליעם, אך במשימת הגמר שתקבע את עתיד המחנה, "גאליס" ניצח בזכות דורי, ועקב כך ימשיך לפעול גם בקיצים הבאים, ואילו "עתידים" הפסיד ונסגר. ארי גילה על כך ששרון ורועי צילמו את רונה עירומה ושלחו לכל המחנה, הבין כי הם הפלילו את קובי ופעלו יחד כדי להביא לסגירת המחנה. בסוף הסדרה, יולי וליעם חזרו וכך גם דורי ורונה, ארי החליט למסור את רועי ושרון לטיפול המשטרה, אך שרון גרמה לארי לעכב את הגשת התלונה, כדי שתוכל לברוח עם רועי לחו"ל, וכשבאה למחנה להתנצל לכאורה בפני החניכים, מקשיבה לשיחת הסיכום שלהם, ומבינה כי כולם חטאו ושיקרו במשך השנים במחנה, וכן שעליה להיפרד מרועי, מאחר שהבחינה בכך שאת כל המעשים הנוראיים שעשתה, והזוגות שסכסכה, הכול היה לטובת רועי, וכן שהוא רק ניצל אותה והשתמש בה לתוכניתו, ולכן נפרדת ממנו, ורועי נשלח לכלא. קובי משתחרר מהכלא בזכות ארי לאחר גילוי הפללתו, ויולי נענית בחיוב להצעתו של ארי לשוב לתפקיד המדריכה. אל מסיבת סיום המחנה באו כל חניכי "גאליס" לדורותיהם - נינה ואלכס, שטסו מאוסטרליה לכבוד זאת, הודות לארי, שהעניק להם כרטיסי טיסה וצוות "טורינו" - ארז, אודי, מאיה, רותם וגילי וכולם שמחים, מאושרים ושרים את שיר הנושא של הסדרה.
הסדרה מסתיימת בכך שהתמונה זזה לאחור וחושפת את המצלמות ואנשי ההפקה. השחקנים קדים קידה לעבר קהל הצופים, ונפרדים לשלום, ומאחורי כל השחקנים נמצא השלט ״זה לא נגמר, זה רק הסוף״.

הצלחה מסחרית

הצלחת הסדרה לוותה בתהליך של מרצ'נדייזינג למגוון רחב של מוצרים שנשאו את לוגו הסדרה ודמויות השחקנים.
סמדר שיר פרסמה חמישה ספרים המבוססים על עלילות הסדרה. הספר הראשון, "גאליס - הקיץ של רונה ודורי", יצא לאור לאחר שידור העונה הראשונה. הספר השני יצא לאחר העונה השלישית ונקרא "גאליס - הכוכבים של יולי". הספר השלישי פורסם לקראת העונה הרביעית ושמו "גאליס - ליעם הולך בעקבות הלב". הספר הרביעי בסדרה, "גאליס - יונתן ודני במבצע מקסיקני", יצא לאור לאחר העונה החמישית. הספר החמישי והאחרון יצא בזמן שידור העונה השישית והוא נקרא: "גאליס - מתחילים מחדש".
באוגוסט 2013 הוצג "גאליס-המופע" - מופע המבוסס על תוכני הסדרה, שהועלה שלוש פעמים בהיכל נוקיה ופעם אחת בקריית מוצקין, ובו הופיעו תובל שפיר, אליאנה תדהר, ליאור כהן, דניאל גד, שירן סנדל, דניאל מורשת ודנה פרידר כאורחת. בחג הסוכות שלאחר מכן הוצג מופע נוסף, גם הפעם בהיכל נוקיה, "I Love Galis".
באוגוסט 2014 יצא לאקרנים הסרט "גאליס - המסע לאסטרה". הסרט עוסק בגיבור הסדרה יונתן (תובל שפיר) והרפתקאותיו ב"אסטרה" לצידם של ארבעת חבריו מהסדרה ביקום המקביל: טיקה (אליאנה תדהר), טורסו (דניאל מורשת), זויה (שירן סנדל) והודור (נווה צור).
העונה החמישית הייתה אמורה לעלות בתאריך ה-22 בפברואר 2015, אך בגלל "אתגר הגאליס" הקדימה הוט תקשורת את העונה בשבוע. לקראת העונה החמישית, ב-15 בינואר 2015 נפתח ערוץ גאליס ב-HOT, בו משודרים כל הפרקים מכל העונות, ההופעות, ספיישלים, וכל מה שקשור לסדרה. הערוץ שודר באפיק 73 ב-HOT, והיה פתוח לחודש בלבד.
עם יציאתה של העונה החמישית, הושקה אפליקציית "OH MY גאליס!" שניתנת להורדה בחנויות האפליקציות.
ב-2015 פורסמה כתבה במוסף "7 ימים" של ידיעות אחרונות, בה דוד דהן ועידו דרור, יוצרי הסדרה, מסרו כי עונתה השביעית של גאליס תהיה האחרונה.
באפריל 2016 יצא לאקרנים הסרט "גאליס - קונקט". את התסריט לסרט כתבה שירלי מושיוף ובמאי הסרט הוא אסף קורמן. בסרט השתתפו תובל שפיר, אליאנה תדהר, דניאל מורשת, שירן סנדל, נווה צור, דניאל גד, רותם סלע ועפר שכטר.
ב-20 וב-21 ביולי 2016 עלה מופע הפרידה של הסדרה, אשר נקרא "גאליס מופע סוף" והתקיים גם הוא בהיכל נוקיה בהשתתפות של אליאנה תדהר, תובל שפיר, דניאל מורשת, שירן סנדל, נוה צור, דניאל גד ובפעם הראשונה גם בן אדם ומור פולונוהר.

מועמדויות ופרסים

מאז 2012, הסדרה מועמדת מדי שנה לפרס "סדרת השנה" בטקס נבחרי הילדים בערוץ הילדים, וזכתה בתואר זה חמש פעמים ברציפות. בשנת 2011 זכו תובל שפיר ואליאנה תדהר בפרס "זוג השנה" באותו הטקס. אליאנה תדהר קיבלה את התואר "שחקנית השנה" חמש פעמים ברציפות, כך גם תובל שפיר קיבל את התואר "שחקן השנה" חמש פעמים ברצף בטקס נבחרי הילדים. בשנת 2013 זכה הספר "גאליס - הקיץ של רונה ודורי" בתואר "ספר השנה" ובפרס "ספר הזהב" לשנת 2013.
בשנת 2014 הועמד הסרט "גאליס - המסע לאסטרה" בפרס האקדמיה הישראלית לקולנוע וטלוויזיה אך לא עלה לשלב הגמר. באותה שנה גם זכו תובל שפיר (שחקן השנה), אליאנה תדהר (שחקנית השנה) וגאליס (סדרת נוער השנה) ב"נבחרי פרוגי 2014".
ב-23 באפריל 2015, זכה פתיח הסדרה בתחרות "מצעד השירים" בערוץ הראשון בהנחייתו של דניאל מורשת, כוכב הסדרה. חלק מאורחיה היו: תובל שפיר, רוני דלומי וסמדר שיר (כותבת ספרי הסדרה).
הסדרה הייתה מועמדת שלוש פעמים בתואר "סדרת דרמה לילדים ולנוער הטובה ביותר" בטקס פרסי האקדמיה לטלוויזיה בשנים 2012–2014, אך לא זכתה.